ddrg/super_eurlex huggingface dataset:
(10)

Zároveň je mimoriadne dôležité podporiť rozvoj a konkurencieschopnosť mikropodnikov a malých a stredných podnikov Únie, ako aj zabezpečiť, aby sa ľudia pomocou získavania vhodných zručností a vďaka príležitostiam celoživotného vzdelávania dokázali prispôsobiť novým výzvam, ako je prechod k znalostnej ekonomike, digitálnej agende a prechod na nízkouhlíkové a energeticky efektívne hospodárstvo. ESF by mal v duchu svojich hlavných tematických cieľov prispievať k riešeniu týchto úloh. V tejto súvislosti by mal ESF podporovať prechod pracovnej sily zo vzdelávania do pracovného života so zameraním na ekologickejšie zručnosti a pracovné miesta a mal by riešiť nedostatok zručností vrátane zručností v sektoroch účinného využívania energie, energie z obnoviteľných zdrojov a trvalo udržateľnej dopravy. ESF by mal takisto prispievať ku kultúrnym a kreatívnym zručnostiam. Sociokultúrny sektor, sektor tvorivej činnosti a kultúrny sektor sú dôležité pri nepriamom riešení cieľov ESF, a preto by sa ich potenciál mal lepšie začleniť do projektov a tvorby programov ESF.
(13)

Informácie o demografii by mali byť konzistentné s relevantnými informáciami zozbieranými podľa nariadenia Európskeho parlamentu a Rady (ES) č. 862/2007 (4) a nariadenia Európskeho parlamentu a Rady (ES) č. 763/2008 (5). Na tento účel by sa mali vyhodnotiť vedecky podložené a riadne zdokumentované metódy štatistického odhadu a malo by sa podporovať ich využívanie.
(7)

Účelom tohto nariadenia je tiež zmenšiť rozdiely medzi prevádzkovateľmi v Únii, krajinách OECD a relevantných tretích krajinách, pokiaľ ide o zdravie a bezpečnosť pri práci a environmentálne normy, a smerovať lode plaviace sa pod vlajkou členského štátu do zariadení na recykláciu lodí, ktoré na demontáž lodí používajú bezpečné a environmentálne vhodné metódy, namiesto ich nasmerovania na nevyhovujúce miesta, čo je v súčasnosti praxou. Tiež by sa ním mala zvýšiť konkurencieschopnosť bezpečnej a environmentálne vhodnej recyklácie a spracúvania lodí v zariadeniach na recykláciu lodí nachádzajúcich sa v členskom štáte. Vytvorením európskeho zoznamu zariadení na recykláciu lodí (ďalej len „európsky zoznam“) spĺňajúcich požiadavky stanovené v tomto nariadení by sa tým, že sa členskému štátu, pod ktorého vlajkou sa loď plaví, uľahčí kontrola lodí, ktoré sa idú recyklovať, prispelo k týmto cieľom, ako aj k lepšiemu presadzovaniu. Tieto požiadavky na zariadenia na recykláciu lodí by mali vychádzať z požiadaviek Hongkonského dohovoru. Zariadenia na recykláciu lodí schválené podľa tohto nariadenia by v tomto ohľade mali spĺňať potrebné požiadavky na ochranu životného prostredia, zdravia a bezpečnosti pracovníkov a environmentálne vhodné zaobchádzanie s odpadom z recyklovaných lodí. V prípade zariadení na recykláciu lodí nachádzajúcich sa v tretej krajine by sa požiadavkami mala dosiahnuť vysoká úroveň ochrany zdravia ľudí a životného prostredia, ktorá bude v zásade rovnocenná s úrovňou v Únii. Zariadenia na recykláciu lodí, ktoré tieto minimálne požiadavky nespĺňajú, by preto nemali byť zaradené do európskeho zoznamu.
(8)

S cieľom zabezpečiť, aby informácie obsiahnuté v systéme EUROSUR boli čo najkompletnejšie a najaktuálnejšie, najmä v súvislosti so situáciou v tretích krajinách, by agentúra mala spolupracovať s Európskou službou pre vonkajšiu činnosť. Na tieto účely by delegácie a úrady Únie mali poskytovať všetky informácie s významom pre systém EUROSUR.
i)

ak sa tovar prepustený do voľného obehu bez cla alebo so zníženou sadzbou dovozného cla v dôsledku jeho konečného použitia vyviezol so súhlasom colných orgánov;
(20)

V súlade so služobným poriadkom by mali zamestnanci úradu vykonávať svoje vyšetrovacie úlohy úplne nezávisle a mali by sa vyhýbať konfliktu záujmov. Zamestnanci úradu by mali okamžite oznámiť generálnemu riaditeľovi, ak sa vyšetrovanie týka veci, pri ktorej majú akýkoľvek osobný záujem, ktorý by mohol ohroziť ich nezávislosť alebo by sa mohol takto vnímať, a to najmä ak boli alebo sú do vyšetrovanej veci zapojení z iného titulu.
(45)

Keďže ciele tohto nariadenia, a to ustanovenie požiadaviek na zloženie a na informácie pre určité kategórie potravín, vytvorenie zoznamu Únie s látkami, ktoré sa môžu pridať do určitých kategórií potravín a ustanovenie pravidiel pre aktualizáciu zoznamu Únie, nie je možné uspokojivo dosiahnuť na úrovni jednotlivých členských štátov, ale z dôvodu rozsahu navrhovaného opatrenia, môžu sa lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality podľa uvedeného článku toto nariadenie neprekračuje rámec nevyhnutný na dosiahnutie týchto cieľov.
(29)

Žiadosti o porovnanie s údajmi uloženými v centrálnom systéme by mali predkladať operačné jednotky v rámci určených orgánov národnému prístupovému bodu prostredníctvom overujúceho orgánu a mali by byť odôvodnené. Operačné jednotky v rámci určených orgánov, ktoré sú oprávnené požiadať o porovnanie s údajmi systému Eurodac, by nemali plniť úlohy overujúceho orgánu. Overujúce orgány by mali konať nezávisle od určených orgánov a mali by byť zodpovedné za to, že nezávislým spôsobom zabezpečia prísne dodržiavanie podmienok prístupu ustanovených v tomto nariadení. Overujúce orgány by následne mali postúpiť žiadosť, bez predloženia jej dôvodov, o porovnanie prostredníctvom národného prístupového bodu centrálnemu systému po overení toho, že všetky podmienky prístupu sú splnené. V mimoriadne naliehavých prípadoch, keď je včasný prístup nevyhnutný v záujme reakcie na konkrétnu a skutočnú hrozbu súvisiacu s teroristickými trestnými činmi alebo inými závažnými trestnými činmi, by mal overujúci orgán žiadosť spracovať ihneď a overenie vykonať až následne.
Korigendum k vykonávaciemu nariadeniu Komisie (EÚ) č. 288/2014 z 25. februára 2014, ktorým sa stanovujú pravidlá podľa nariadenia Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, pokiaľ ide o vzor operačných programov v rámci cieľa Investovanie do rastu a zamestnanosti, a podľa nariadenia Európskeho parlamentu a Rady (EÚ) č. 1299/2013 o osobitných ustanoveniach na podporu cieľa Európska územná spolupráca z Európskeho fondu regionálneho rozvoja, pokiaľ ide o vzor programov spolupráce v rámci cieľa Európska územná spolupráca

( Úradný vestník Európskej únie L 87 z 22. marca 2014 )

V celom texte prílohy I okrem nadpisu tabuľky 10 a celého oddielu 12:

namiesto:

„realizácia“ (vo všetkých gramatických tvaroch)

má byť:

„vykonávanie“ (v príslušnom gramatickom tvare).

V celom texte prílohy I okrem nadpisu tabuľky 10 a celého oddielu 12:

namiesto:

„realizovať“ (vo všetkých gramatických tvaroch)

má byť:

„vykonávať“ (v príslušnom gramatickom tvare).

V celom texte prílohy I:

namiesto:

„míľnik“ (vo všetkých gramatických tvaroch)

má byť:

„čiastkový cieľ“ (v príslušnom gramatickom tvare).

V celom texte prílohy I:

namiesto:

„regióny v prechodnej fáze“ (vo všetkých gramatických tvaroch)

má byť:

„prechodné regióny“ (v príslušnom gramatickom tvare).

V celom texte prílohy I:

namiesto:

„viac rozvinuté regióny“ (vo všetkých gramatických tvaroch)

má byť:

„rozvinutejšie regióny“ (v príslušnom gramatickom tvare).

V celom texte prílohy I:

namiesto:

„miestny rozvoj riadený spoločenstvom“ (vo všetkých gramatických tvaroch)

má byť:

„miestny rozvoj vedený komunitou“ (v príslušnom gramatickom tvare).

V celom texte prílohy I:

namiesto:

„ITI“

má byť:

„IÚI“.

V celom texte prílohy I:

namiesto:

„zemepisná oblasť“ (vo všetkých gramatických tvaroch)

má byť:

„geografická oblasť“ (v príslušnom gramatickom tvare).

V celom oddiele 9 prílohy I:

namiesto:

„podmienky ex ante“ (vo všetkých gramatických tvaroch)

má byť:

„ex ante kondicionality“ (v príslušnom gramatickom tvare).

V celom oddiele 9 prílohy I:

namiesto:

„aktivita“ (vo všetkých gramatických tvaroch)

má byť:

„opatrenie“ (v príslušnom gramatickom tvare).

Na strane 4 v prílohe I oddiele 1 bode 1.1.2:

namiesto:

„Odôvodnenie výberu tematických cieľov a súvisiacich investičných priorít s ohľadom na dohodu o partnerstve, na základe identifikácie regionálnych, a ak je to vhodné, národných potrieb vrátane potreby riešiť výzvy identifikované v príslušných odporúčaniach špecifických pre jednotlivé krajiny prijatých v súlade s článkom 121 ods. 2 ZFEÚ a v príslušných odporúčaniach Rady prijatých v súlade s článkom 148 ods. 4 ZFEÚ, so zreteľom na hodnotenie ex ante.“
5.

Za článok 7 sa vkladá nový článok 7a: „Článok 7a Predloženie návrhu Výkonnej rade 1. Ak sa vyšetrovací útvar alebo príslušná národná centrálna banka po skončení priestupkového konania domnieva, že by mala byť danému podniku uložená sankcia, vyšetrovací útvar predloží Výkonnej rade návrh, v ktorom stanoví, že daný podnik sa dopustil porušenia a uvedie výšku sankcie, ktorá má byť uložená. 2. Vyšetrovací útvar alebo príslušná národná centrálna banka založí svoj návrh výlučne na skutočnostiach a výhradách, ku ktorým sa mal daný podnik možnosť vyjadriť. 3. Ak sa Výkonná rada domnieva, že spis predložený vyšetrovacím útvarom alebo príslušnou národnou centrálnou bankou nie je úplný, môže ho vyšetrovaciemu útvaru alebo príslušnej národnej centrálnej banke vrátiť spolu s odôvodnenou žiadosťou o doplňujúce informácie. 4. Ak Výkonná rada na základe úplného spisu súhlasí s návrhom vyšetrovacieho útvaru alebo príslušnej národnej centrálnej banky uložiť sankciu danému podniku, príjme rozhodnutie v súlade s návrhom vyšetrovaciemu útvaru alebo príslušnej národnej centrálnej banky. 5. Ak sa Výkonná rada na základe úplného spisu domnieva, že skutočnosti uvedené v návrhu vyšetrovacieho útvaru alebo príslušnej národnej centrálnej banky nepredstavujú dostatočný dôkaz, že došlo k porušeniu, môže Výkonná rada prijať rozhodnutie, ktorým prípad uzatvorí. 6. Ak Výkonná rada na základe úplného spisu súhlasí so záverom, že daný podnik sa dopustil porušenia, ako bolo stanovené v návrhu vyšetrovacieho útvaru alebo príslušnej národnej centrálnej banky, ale nesúhlasí s navrhovanou sankciou, príjme Výkonná rada rozhodnutie, v ktorom stanoví sankciu, ktorú považuje za primeranú. 7. Ak Výkonná rada na základe úplného spisu nesúhlasí s návrhom vyšetrovacieho útvaru alebo príslušnej národnej centrálnej banky, ale dospeje k záveru, že daný podnik sa dopustil iného porušenia, alebo že by mal byť návrh vyšetrovacieho útvaru alebo centrálnej banky založený na inom skutkovom stave, písomne informuje daný podnik o svojich zisteniach, ako aj o výhradách vznesených proti danému podniku. 8. Výkonná rada príjme rozhodnutie, v ktorom stanoví, či sa daný podnik dopustil porušenia a uvedie sankcie, ktoré sa majú uložiť, ak sa majú uložiť. Rozhodnutia prijaté Výkonnou radou sú založené výlučne na skutočnostiach a výhradách, ku ktorým sa mal daný podnik možnosť vyjadriť.“
1.

Do prílohy III sa vkladajú tieto položky 286 a 287: Identifikácia látky Podmienky Referenčné číslo Chemický názov/INN Názov v jednotnom zozname zložiek CAS číslo EC číslo Typ výrobku, časti tela Maximálna koncentrácia v použiteľnom prípravku Iné Znenie podmienok použitia a upozornenia a b c d e f g h i ‚286 C16-alkyl(trimetyl)amónium-chlorid Cetrimonium chloride (1) 112-02-7 203-928-6 a) Zmývateľné kozmetické výrobky na vlasy a) 2,5 % v prípade jednotlivých koncentrácií alebo ako súčet jednotlivých koncentrácií cetrimónium-chloridu a steartrimónium-chloridu Na iné účely, ako je zabrániť rozmnožovaniu mikroorganizmov vo výrobku. Tento účel musí vyplývať z prezentácie výrobku. C18-alkyl(trimetyl)amónium-chlorid Steartrimonium chloride (1) 112-03-8 203-929-1 b) Nezmývateľné kozmetické výrobky na vlasy b) 1,0 % v prípade jednotlivých koncentrácií alebo ako súčet jednotlivých koncentrácií cetrimónium-chloridu a steartrimónium-chloridu c) Nezmývateľné kozmetické výrobky na tvár c) 0,5 % v prípade jednotlivých koncentrácií alebo ako súčet jednotlivých koncentrácií cetrimónium-chloridu a steartrimónium-chloridu 287 C22-alkyl(trimetyl)amónium-chlorid Behentrimonium chloride (1) 17301-53-0 241-327-0 a) Zmývateľné kozmetické výrobky na vlasy a) 5,0 % v prípade jednotlivých koncentrácií behentrimónium-chloridu alebo ako súčet jednotlivých koncentrácií cetrimónium-chloridu, steartrimónium-chloridu a behentrimónium-chloridu, pričom je zároveň potrebné dodržať príslušnú maximálnu koncentráciu pre súčet cetrimónium-chloridu a steartrimónium-chloridu stanovená v položke 286 Na iné účely, ako je zabrániť rozmnožovaniu mikroorganizmov vo výrobku. Tento účel musí vyplývať z prezentácie výrobku. b) Nezmývateľné kozmetické výrobky na vlasy b) 3,0 % v prípade jednotlivých koncentrácií behentrimónium-chloridu alebo ako súčet jednotlivých koncentrácií cetrimónium-chloridu, steartrimónium-chloridu a behentrimónium-chloridu, pričom je zároveň potrebné dodržať príslušnú maximálnu koncentráciu pre súčet cetrimónium-chloridu a steartrimónium-chloridu stanovenú v položke 286 c) Nezmývateľné kozmetické výrobky na tvár c) 3,0 % v prípade jednotlivých koncentrácií behentrimónium-chloridu alebo ako súčet jednotlivých koncentrácií cetrimónium-chloridu, steartrimónium-chloridu a behentrimónium-chloridu, pričom je zároveň potrebné dodržať príslušnú maximálnu koncentráciu pre súčet cetrimónium-chloridu a steartrimónium-chloridu stanovenú v položke 286
1.

Článok 1 sa nahrádza týmto znením: „Článok 1 Predmet úpravy a rozsah pôsobnosti 1. Týmto nariadením sa stanovujú požiadavky na ekodizajn motorov vrátane takých, ktoré sú integrované do iných výrobkov, pokiaľ ide o ich uvedenie na trh a uvedenie do prevádzky. 2. Toto nariadenie sa nevzťahuje na: a) motory určené na prevádzku, pri ktorej sú plne ponorené v kvapaline; b) motory plne integrované vo výrobku (napríklad v prevodovke, čerpadle, ventilátore alebo kompresore), ktorých energetický výkon sa nemôže testovať nezávisle od energetického výkonu tohto výrobku; c) motory určené výlučne na prevádzku: i) v nadmorských výškach nad 4 000 metrov nad morom; ii) keď teplota okolia je vyššia ako 60 °C; iii) pri maximálnej prevádzkovej teplote vyššej ako 400 °C; iv) keď teploty okolia sú v prípade akéhokoľvek motora nižšie ako – 30 °C alebo v prípade motora chladeného vodou nižšie ako 0 °C; v) keď teplota chladiacej vody na vstupe do výrobku je nižšia ako 0 °C alebo vyššia ako 32 °C alebo vi) v potenciálne výbušnej atmosfére vymedzenej v smernici Európskeho parlamentu a Rady 94/9/ES (3); d) brzdné motory s výnimkou požiadaviek na informácie v prílohe I časti 2 bodoch 3 až 6 a 12. (3) Ú. v. ES L 100, 19.4.1994, s. 1.“"
(5)

Kanada požiadala, aby sa do zoznamu stanoveného v prílohe III k nariadeniu (ES) č. 1251/2008 doplnila provincia Quebec. Zo záverov auditu, ktorý vykonal Potravinový a veterinárny úrad v Kanade v júni 2012 v súvislosti so zdravím vodných živočíchov, vyplýva, že príslušný úrad uvedenej tretej krajiny môže zabezpečiť primerané záruky, pokiaľ ide o dohľad nad chorobami rýb a ich monitorovaním, a že je zavedený spoľahlivý systém certifikácie v súvislosti s vývozom rýb a produktov z nich do Únie. Príslušný úrad v Kanade okrem toho predložil Komisii podrobné informácie o programe dohľadu založenom na riziku v súvislosti s vírusovou hemoragickou septikémiou, ktorý bol realizovaný v rokoch 2007 až 2012 v prípade voľne žijúcich rýb s pôvodom v povodiach so zvýšeným rizikom v provincii Quebec. Z analýzy štruktúry a realizácie programu dohľadu možno vyvodiť záver, že je vysoko nepravdepodobné, aby vírus vírusovej hemoragickej septikémie cirkuloval v populáciách vnímavých voľne žijúcich rýb v Quebecu počas uvedených rokov. To poskytuje ďalšie záruky súvislosti so zdravotným štatútom druhov rýb vnímavých na vírusovú hemoragickú septikémiu alebo produktov z nich, ktoré môžu byť vyvážané do Únie z Quebecu.
1.

Pod nadpisom „Právnické osoby, skupiny a subjekty“ sa vypúšťajú tieto záznamy: a) „International Islamic Relief Organisation, Filipíny, Branch offices [alias a) International Islamic Relief Agency, b) International Relief Organisation, c) Islamic Relief Organization, d) Islamic World Relief, e) International Islamic Aid Organisation, f) Islamic Salvation Committee, g) The Human Relief Committee of the Muslim World League, h) World Islamic Relief Organisation, i) Al Igatha Al-Islamiya, j) Hayat al-Aghatha al-Islamia al-Alamiya, k) Hayat al- Igatha, l) Hayat Al-'Igatha, m) Ighatha, n) Igatha, o) Igassa, p) Igasa, q) Igase, r) Egassa, (s) IIRO]. Adresa: a) International Islamic Relief Organisation, Filipíny Office, 201 Heart Tower Building; 108 Valero Street; Salcedo Village, Makati City; Manila, Filipíny, b) Zamboanga City, Filipíny, c) Tawi Tawi, Filipíny, d) Marawi City, Filipíny, e) Basilan, Filipíny, e) Cotabato City, Filipíny. Ďalšie informácie: a) v spojení so skupinou Abu Sayyaf Group a Jemaah Islamiyah D) všetky pobočky boli zatvorené v roku 2006. v roku 2009 bola pobočka v Manile na Filipínach opäť otvorená Dátum zaradenia do zoznamu podľa článku 2a ods. 4 písm. b): 4.8.2006.“ b) „International Islamic Relief Organisation, Filipíny, Branch offices [alias a) International Islamic Relief Agency, b) International Relief Organisation, c) Islamic Relief Organization, d) Islamic World Relief, e) International Islamic Aid Organisation, f) Islamic Salvation Committee, g) The Human Relief Committee of the Muslim World League, h) World Islamic Relief Organisation, i) Al Igatha Al-Islamiya, j) Hayat al-Aghatha al-Islamia al-Alamiya, k) Hayat al- Igatha, l) Hayat Al-'Igatha, m) Ighatha, n) Igatha, o) Igassa, p) Igasa, q) Igase, r) Egassa, s) IIRO]. Adresa: a) International Islamic Relief Organization, Indonézia Office; Jalan Raya Cipinang Jaya No. 90; East Jakarta, 13410, Indonézia; b) P.O. Box 3654; Jakarta 54021, Indonézia; c) 8 Jalan Tarnan Simanjuntak Barat, Cipinang Cempedak Jakarta Timur 13340 Indonézia. Ďalšie informácie: Spájaný s Khadafim Abubakarom Janjalanim a s pobočkami organizácie „International Islamic Relief Organization“, Filipíny; Dátum zaradenia do zoznamu podľa článku 2a ods. 4 písm. b): 9.11.2006.“
PRÍLOHA

Príloha I k nariadeniu (ES) č. 881/2002 sa mení takto:

Pod nadpisom „Fyzické osoby“ sa vypúšťa tento záznam:

„Abdelhadi Ben Debka [alias a) L'Hadi Bendebka, b) El Hadj ben Debka, c) Abd Al Hadi, d) Hadi). Adresa: Alžírsko. Dátum narodenia: 17.11.1963. Miesto narodenia: Alžír, Alžírsko. Štátna príslušnosť: Alžírsko. Ďalšie informácie: vyhostený z Talianska do Alžírska 13.9.2008. Dátum zaradenia do zoznamu podľa článku 2a ods. 4 písm. b): 17.3.2004.“
(3)

Z oznámenia podľa článku 4 ods. 3 nariadenia (ES) č. 969/2006 vyplýva, že žiadosti podané v období od 1. januára do 3. januára 2014 do 13. hodiny bruselského času v súlade s článkom 4 ods. 1 uvedeného nariadenia prekračujú objemy, ktoré sú k dispozícii. Z uvedeného dôvodu by sa malo určiť, do akej miery sa môžu dovozné povolenia vydávať a stanoviť koeficient pridelenia, ktorý sa má uplatňovať na požadované objemy.
(2)

Žiadosti o dovozné povolenia podané v priebehu prvých siedmich dní januára 2014, pokiaľ ide o skupiny č. 1, 2, 4A, 6A, 7 a 8 na čiastkové obdobie od 1. apríla do 30. júna 2014, prevyšujú v prípade niektorých kvót množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, a to stanovením koeficientu pridelenia, ktorý sa má uplatňovať na požadované množstvá.
210.

Ternavsky, Anatoly Andreevich (Ternavski, Anatoli Andreevich; Ternavskiy, Anatoly Andreyevich)

ТЕРНАВСКИЙ, Анатолий Андрэевiч

ТЕРНАВСКИЙ, Анатолий, Андреевич

Dátum narodenia: 1950 Miesto narodenia: Doneck, Ukrajina
2.

Článok 12 sa nahrádza takto: „Článok 12 1. Nepriznajú sa žiadne nároky v súvislosti s akoukoľvek zmluvou alebo transakciou, ktorých plnenie bolo úplne alebo čiastočne, priamo alebo nepriamo ovplyvnené opatreniami, ktoré sa ukladajú podľa tohto nariadenia, a to vrátane nároku na kompenzáciu alebo akéhokoľvek iného nároku takéhoto druhu, ako je nárok na započítanie pohľadávky alebo pohľadávka so zárukou, konkrétne nárok na rozšírenie alebo úhradu dlhopisu, záruky alebo zabezpečenia, najmä záruky alebo zabezpečenia finančnej povahy v akejkoľvek podobe, ak ich predložia: a) označené osoby, subjekty alebo orgány uvedené v prílohách II alebo III; b) akékoľvek iné líbyjské osoby, subjekty alebo orgány vrátane líbyjskej vlády; c) akékoľvek osoby, subjekty alebo orgány konajúce prostredníctvom alebo v mene jednej z osôb, subjektov alebo orgánov uvedených v písmene a) alebo b). 2. Pri akomkoľvek konaní, ktorého cieľom je vymáhanie pohľadávky, nesie dôkazné bremeno o tom, že uspokojenie tejto pohľadávky nie je odsekom 1 zakázané, osoba, ktorá túto pohľadávku vymáha. 3. Týmto článkom nie je dotknuté právo osôb, subjektov ani orgánov uvedených v odseku 1 na súdne preskúmanie zákonnosti neplnenia zmluvných záväzkov v súlade s týmto nariadením.“
(3)

Toto nariadenie predstavuje vykonávacie opatrenie uvedené v článku 8 ods. 5 a článku 22 ods. 2 nariadenia (ES) č. 216/2008, preto by sa podčasť Q prílohy III k nariadeniu (EHS) č. 3922/91 mala v súlade s článkom 69 ods. 3 nariadenia (ES) č. 216/2008 vypustiť. Podčasť Q prílohy III k nariadeniu (EHS) č. 3922/91 by sa však mala uplatňovať naďalej, a to až do uplynutia prechodných období uvedených v tomto nariadení a v prípade tých druhov prevádzky, v súvislosti s ktorými neboli zavedené vykonávacie opatrenia.
(3)

Uvedený údaj v spojení so zdravotnými tvrdeniami povolenými pre uvedené potraviny alebo zložky potravín by mohol potenciálne viesť k tomu, že produkt budú používať aj spotrebitelia, ktorí si nemusia kontrolovať hladinu cholesterolu v krvi, a preto by sa mal tento údaj zmeniť. Takáto zmena by mala zohľadniť znenie pre uvedený údaj, ktoré je v súčasnosti stanovené v nariadení Komisie (ES) č. 608/2004 (2). Uvedené nariadenie bude zrušené a nahradené nariadením (EÚ) č. 1169/2011, a to od 13. decembra 2014.
2.

Vkladá sa nový článok 9 a: „Článok 9a Výcvik letovej posádky a palubných sprievodcov Prevádzkovatelia zabezpečia, aby sa členovia letovej posádky a palubní sprievodcovia, ktorí sa už podieľajú na prevádzke a absolvovali výcvik v súlade s podčasťami FC a CC prílohy III, ktorý nezahŕňal povinné prvky stanovené v príslušných údajoch o prevádzkovej spôsobilosti, podrobili výcviku, ktorý by pokrýval uvedené povinné prvky, a to najneskôr do 18. decembra 2017 alebo dva roky po schválení údajov o prevádzkovej spôsobilosti podľa toho, ktorý z uvedených dátumov nastane neskôr.“
(5)

Berúc do úvahy, že týmto vykonávacím nariadením sa menia už vykonané zníženia kvóty na sebastesy v oblasti NAFO 3LN na rok 2013, jeho ustanovenia by sa mali uplatňovať so spätnou účinnosťou od dátumu nadobudnutia účinnosti vykonávacieho nariadenia (EÚ) č. 770/2013.
(3)

Z oznámení zaslaných v súlade s článkom 8 písm. a) vykonávacieho nariadenia (EÚ) č. 1273/2011 vyplýva, že pre kvóty s poradovými číslami 09.4154 – 09.4112 – 09.4116 – 09.4117 – 09.4118 – 09.4119 – 09.4166 sa žiadosti podané počas prvých 10 pracovných dní mesiaca januára 2014 podľa článku 4 ods. 1 uvedeného vykonávacieho nariadenia vzťahujú na množstvo, ktoré prekračuje dostupné množstvo. Rozsah, do akého sa môžu dovozné povolenia vydávať, by sa preto mal určiť stanovením prideľovacieho koeficientu, ktorý by sa mal uplatňovať na požadované množstvá v rámci príslušných kvót.